Rikkanokkasammal

Rikkanokkasammal (Oxyrrhynchium hians) on lehtisammallaji suikerosammalten heimossa (Brachytheciaceae). Sitä esiintyy Maan pohjoispuoliskolla lauhkella vyöhykkeellä ja havumetsävyöhykkeen eteläosassa sekä Keski-Afrikassa. Suomen alueella laji on elinvoimainen ja maan eteläosassa yleisenä esiintyvä.

Rikkanokkasammal on tummanvihreä, pitkäversoinen, hentoversoinen. Varret ovat epäsäännöllisen haaraisia, alustan myötäisesti tai hieman kohenevasti kasvavia. Lehtiä on versossa melko harvasti. Ne ovat tyvestä leveän soikeita ja jyrkästi teräväksi, lyhyeksi kärjeksi suippenevia. Laji on kaksikotinen. Itiöpesäkkeitä kasvaa harvoin.

 Lähteet 
 Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
 Pinkka – Lajintuntemuksen oppimisympäristö: Rikkanokkasammal (Eurhynchium hians)
 Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 (→ Oxyrrhynchium hians)
 Viitteet 

Luokka:Suikerosammalet (heimo)